ബാങ്കുകളുടെ വായ്പാമേള 25ന് പാരിഷ് ഹാളില് കോഴിക്കോട്: സാമ്ബത്തിക മേഖലയ്ക്ക് ഉണര്വ് പകരാന് കേന്ദ്ര സര്ക്കാരിന്റെ നിര്ദ്ദേശപ്രകാരം കോഴിക്കോട് ലീഡ് ബാങ്കിന്റെ നേതൃത്വത്തില് ഒരുക്കുന്ന വായ്പാമേള 25ന് സി.എസ്.ഐ ചര്ച്ച് പാരീഷ് ഹാളില് നടക്കും. രാവിലെ 9.30ന് മേയര് ഡോ. ബീന ഫിലിപ്പ് ഉദ്ഘാടനം നിര്വഹിക്കും. വായ്പാ വിതരണം ജില്ലാ കളക്ടര് ഡോ.എന്.തേജ് ലോഹിത് റെഡ്ഡി ഉദ്ഘാടനം ചെയ്യും. ജില്ലയിലെ 19 ബാങ്കുകള് മേളയില് പങ്കെടുക്കുമെന്ന് ലീഡ് ബാങ്കായ കാനറ ബാങ്കിന്റെ ഡെപ്യൂട്ടി ജനറല് മാനേജര് മോഹനന് കോറോത്ത്, യൂണിയന് ബാങ്ക് ഒഫ് ഇന്ത്യ ഡെപ്യൂട്ടി ജനറല് മാനേജര് ടി.എ നാരായണന്, ഫെഡറല് ബാങ്ക് റീജിണല് ഹെഡ് ടി മോഹന്ദാസ് എന്നിവര് വാര്ത്താസമ്മേളനത്തില് പറഞ്ഞു.